চীনা পুরাণ

চীনা পুরাণ চীনের বিভিন্ন অঞ্চল থেকে প্রাপ্ত পুরাণকথা। চীনা ভাষা ও অন্যান্য ভাষায় রচিত পুরাণকথাগুলো হানসহ আরও ৫৫-৬০টি গোষ্ঠী যুগ যুগ ধরে সংগ্রহ ও সংকলন করে আসছে।চীনা পুরাণে প্রাচীন চীনের কিংবদন্তি, সংস্কৃতি ও চীনের ইতিহাস সম্পর্কে বর্ণনা রয়েছে। অন্যান্য দেশের পুরাণের মত চীনা পুরাণকেও চীনের ইতিহাসের ধারক হিসেবে বিবেচনা করা হয়। যে কারণে চীনা পুরাণে উল্লেখিত গল্প, চরিত্র ও ঘটনাবলী ঐতিহাসিক ও পৌরাণিক দুই ক্ষেত্রেই সমান গুরুত্বপূর্ণ।
চীনে অসংখ্য ছোট ছোট জনগোষ্ঠী রয়েছে, যাদের নিজস্ব ভাষা ও সংস্কৃতি রয়েছে। কিছু জনগোষ্ঠীর তাদের নিজস্ব গ্রন্থ রয়েছে, যাতে তাদের মূল্যবান ইতিহাস ও সাংস্কৃতিক তথ্যের পাশাপাশি তাদের মৌলিক পৌরাণিক গল্প লিপিবদ্ধ আছে। কিছু পৌরাণিক গল্প আবার কয়েকটি জনগোষ্ঠীর মধ্যে একইভাবে বা একটু পরিবর্তিতভাবে প্রচলিত।
ইতিহাসবেত্তারা খ্রিষ্টপূর্ব দ্বাদশ শতাব্দী থেকে চীনের পৌরাণিক গল্পগুলো সংগ্রহ করে ওরাকল হাড় লিপিতে লিখে আসছে। "ক্লাসিক অব মাউন্টেন অ্যান্ড সীজ" বইতে হাজার বছর পূর্বের গল্প লিখা হয়েছে। এছাড়া "এপিক অব ডার্কনেস" বইতে আরও কিছু পৌরাণিক গল্প লিপিবদ্ধ হয়েছে। "বুক অব রায়টস", "রেকর্ড অব দ্য গ্রান্ড হিস্টোরিয়ান", "বুক অব ডকুমেন্ট" ও "লুসি চাঙ্কি" বইগুলোতেও অনেক পৌরাণিক গল্প লিপিবদ্ধ হয়েছে।
যুগের বিবর্তনে চীনা পুরাণে প্রধান উপাস্যের পরিবর্তন হয়েছে। যেমন:
কিছু পৌরাণিক কাহিনী নাটক ও উপন্যাস আকারে এখন বর্তমান। "শেনমো" দেবতা ও দানবদের নিয়ে রচিত একটি ফিকশন। অন্যান্য পৌরাণিক কাহিনীর মধ্যে উল্লেখযোগ্য হল
ত্রিলোক ও পাঁচ সম্রাট নিয়ে মতবিরোধ রয়েছে। অনুমান করা হয়, তারা সিয়া সাম্রাজ্য প্রতিষ্ঠার পূর্বে আনুমানিক খ্রিষ্টপূর্ব ২৮৫০ অব্দ থেকে খ্রিষ্টপূর্ব ২২০৫ অব্দ পর্যন্তন শাসন করে। অধিকাংশ গ্রন্থ থেকে প্রাপ্ত তালিকায় উল্লেখ্য ত্রৈলোক্য ও পাঁচ সম্রাট শাসকদের মধ্যে উল্লেখযোগ্য ছিল
সম্রাট ইয়াওয়ের সময়ে হুয়াংহো নদীতে মহাপ্লাবনের সৃষ্টি হয়। গুনকে প্লাবন নিয়ন্ত্রণের দায়িত্ব দেওয়া হলের তিনি নয় বছরেও এই সমস্যা সমাধান করতে পারেন নি। সম্রাট সুন তাকে নির্বাসিত করেন। তার জায়গায় স্থলাভিষিক্ত হয় তার ছেলে ইয়ু দ্য গ্রেট। তিনি জনবল দিয়ে খাল ও পরিখা খনন করেন। তের বছর পর বন্যাজনিত সমস্যা দূর হয়। সম্রাট সুন তাকে তৎকালীন সিয়া সাম্রাজ্য বা বর্তমান হেনান-এর শাসক হিসেবে নিয়োগ দেন। ইয়ু জলদেবতা গং গংয়ের মন্ত্রী জিয়ানলিওকে হত্যা করেন।
ইয়ুর মৃত্যুর পর সিংহাসনে আরোহণ করে তার ছেলে কি। কিয়ের শাসনভার গ্রহণ নিয়ে দ্বিমত রয়েছে। অনেকেই মনে করেন, ইয়ু শাসনভার দিয়ে গিয়েছিলেন গাওতাওকে। কিন্তু গাওতাও তার পূর্বে মারা যান। তাই ইয়ু গাওতাওয়ের ছেলে বো য়িকে শাসনভার দিয়ে যান। আরেক দল মনে করেন, বেশিরভাগ রাজ্যসভার সদস্য বো য়ি থেকে কির প্রশংসা করেন। আরেক দল মনে করেন, বো য়ি স্বেচ্ছায় কিকে শাসনভার গ্রহণ করার অনুরোধ করেন। অন্য আরেক দল মনে করেন, কি বো য়িকে হত্যা করে সিংহাসন দখল করেন।
কিয়ের সফলতা চীনে পুরনো রীতিনীতি ভেঙ্গে নতুন করে এক সাম্রাজ্য গড়ে তুলে। এই সাম্রাজ্য সিয়া সাম্রাজ্য নামে পরিচিতি লাভ করে। সিয়া সাম্রাজ্য ছিল কিছুটা পৌরাণিক। "রেকর্ড অব গ্রান্ড হিস্টোরিয়ান্স" ও "ব্যাম্বু অ্যানালস" বইয়ে সিয়া সাম্রাজ্যের ১৭জন সম্রাটের নাম উল্লেখ আছে। কিন্তু এই সময়কালের তেমন কোনো গুরুত্বপূর্ণ প্রত্নতাত্ত্বিক নিদর্শন পাওয়া যায় নি। তবে শাং সাম্রাজ্য শুরুর কিছু পূর্বের নগর সভ্যতার কিছু প্রত্নতাত্ত্বিক নিদর্শন পাওয়া গেছে।
সিয়া সাম্রাজ্যের শেষ সম্রাট সিয়াজিয়ে ছিলেন স্বেচ্ছাচারী শাসক। শাং জাতির নেতা তাং তার বিরুদ্ধে প্রতিবাদ গড়ে তুলে এবং তাকে পরাজিত করে শাং সাম্রাজ্য গড়ে তুলে। কিংবদন্তি আছে যে, সম্রাট জাইয়ের সময়ে জলবায়ু পরিবর্তিত হচ্ছিল। সূর্য ও চাঁদ তাদের কক্ষপথ পরিবর্তন করে। ফলে ঋতুতেও পরিবর্তন আসে। খালবিল শুকিয়ে যায়। পিশাচ ও বক ১০ রাত ধরে চিৎকার করেছিল। সেই সময় স্বর্গ থেকে তাংয়ের কাছে আদেশ আসে সিয়া সাম্রাজ্যের শাসনভার নেওয়ার জন্য। স্বর্গীয় সাহায্যে তাং সিয়া সাম্রাজ্য ধ্বংস করে এবং সহজে বিজয় লাভ করে।
চীনা পুরাণে বর্ণিত আছে যে জেড সম্রাট স্বর্গ, নরক ও পৃথিবী এই তিন ভূখণ্ড পরিচালনার দায়িত্বপ্রাপ্ত। জেড শাসকরা জেড প্রিন্সিপাল গোল্ডেন স্ক্রিপ্ট (玉律金篇, "Yù lǜ jīn piān") পুণ্যবানদের পুরস্কৃত করে থাকেন। সাধুরা প্রথমে রায় দেয় এবং সেই রায়ের ভিত্তিতে পরে উপদেষ্টামন্ডলী পূর্ণাঙ্গ রায় দেন।
চীনের ড্রাগন চীনা পুরাণের একটি গুরুত্বপূর্ণ সৃষ্টি। ড্রাগনকে সবচেয়ে শক্তিশালী ও স্বর্গীয় প্রাণী হিসেবে বিবেচনা করা হয়। বিশ্বাস করা হত যে, তাদের শ্বাস-প্রশ্বাস থেকে মেঘ উৎপন্ন হয়। ড্রাগন শক্তির প্রতীক ও দেবতাদের কাজে সহায়তা করত। ইয়াংলঙ চীনা পুরাণের সবচেয়ে বিখ্যাত ড্রাগন। ইয়াংলঙকে বৃষ্টির দেবতা হিসেবে গণ্য করা হত। মানুষ বিভিন্ন স্থান থেকে তার কাছে বৃষ্টির জন্য প্রার্থনা করত। ঝংঘুয়া মিনজু জাতি তাদের জাতিসত্ত্বার পরিচয় দিতে 'ড্রাগনের বংশদর' শব্দগুচ্ছ ব্যবহার করত।
চীনা পুরাণ কনফুসীয় ধর্ম, তাও ধর্ম ও বৌদ্ধ ধর্মের সাথে সম্পর্কিত। হান সাম্রাজ্য পূর্ববর্তী পৌরাণিক কাহিনী, যেমন সাংহাই জিং থেকে কিছু উপাদান তাও ধর্মে এবং চীনা সংস্কৃতি ও বৌদ্ধ ধর্মে গৃহীত হয়েছে। এছাড়া ধর্মীয় উপাদানসমূহ চীনা পুরাণের সাথে সম্পৃক্ত হয়ে গেছে। যেমন, তাও ধর্মে স্বর্গ সম্পর্কিত বিশ্বাস রয়েছে, যা পুরাণে দেব-দেবীদের বসবাসের জায়গা হিসেবে উল্লেখিত।